proxectonos/corpus_dominio_legal_administrativo_tmp huggingface dataset:
28/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.45863. Santiago Manuel Villar Tojo. Concello de Arzúa.

Santiago Manuel Villar Tojo, con DNI XXXXXXXXX e enderezo no lugar de Pazos, 5 - Burres, solicita de Augas de Galicia a autorización de obras no lugar de Pazos, parroquia de Burres (San Vicenzo), concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45863 As obras solicitadas consisten na rehabilitación dunha vivenda unifamiliar na parcela de referencia catastral 000600100NH65D0001JO, no lugar de Os Pazos nº5, parroquia de Burres, concello de Arzúa, que se encontra a 7m dunha canle de rega e a 85 m dun regato sen nome afluente do río Brandeso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 12 de agosto de 2014 O xefe do servizo territorial Ángel Gómez Rey
28/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24359 Solicitude de concesión de augas públicas presentada por Víctor Alonso de la Peña (Santiago de Compostela)

DH. A15.24359 Clarisa Gameiro Coriat, co DNI XXXXXXXXX, en representación de Andrea Tatiana Apezteguia Dragoiu, co DNI XXXXXXXXX, solicita de Augas de Galicia un caudal de 4,70 litros/segundo de augas procedentes de catro mananciais no lugar do Casal da Horta, parroquia de Vista Alegre (San Xoán), Concello de Santiago de Compostela (A Coruña), con destino ao funcionamento dun muíño. As características do aproveitamento son: SOLICITANTE: Andrea Tatiana Apezteguia Dragoiu CAUDAL: 4,70 litros/segundo DESTINO: Funcionamento dun muíño ORIXE: 4 mananciais LUGAR: O Casal da Horta PARROQUIA: Vista Alegre (San Xoán) CONCELLO: Santiago de Compostela (A Coruña) O muíño é unha edificación con dúas construcións anexas de mampostería de pedra con cuberta a dúas augas a edificación principal e a unha auga o anexo; constituíndo un conxunto de muíño e vivenda do muiñeiro. O muíño componse de dúas moas, colocadas en compartimentos distintos e canles de abastecemento separadas segundo se detalla no expediente. Os mananciais que se queren captar atópanse situados coas seguintes coordenadas e situación: Para o traslado da auga ata o muíño solicítase limpar un rego que cunha lonxitude de uns 280 m une a zona do manancial máis ao norte cos muíños, afectando segundo o descenso das augas as seguintes parcelas 528, 526, 517, 516, 515, 514, ata chegar á 513 onde se atopa o edificio. A canle de recuperación é unha canle aberta revestida en pedra e ten unha lonxitude de 54 m, unha profundidade media de 0,50 m e un ancho medio de 1 m, excepto a zona de conexión co río Sarela onde hai un treito duns 6 m canalizado cun tubo de formigón de diámetro 70 cm. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, nº 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 13 de agosto de 2014 O xefe do servizo territorial Ángel Gómez Rey
28/08/2014 | Administración LocalMunicipal
Camariñas
Decreto da Alcaldía delegando funcións

Por ausentarme da Alcaldía entre os días 25 de agosto e 7 de setembro de 2014, ambos incluídos, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data, ACORDO: PRIMEIRO. Delegar as funcións da Alcaldía entre os días 25 de agosto e 7 de setembro de 2014, ambos incluídos, na 1ª tenente de alcalde, Dna. Martina Maria Sazonova Nakhcha. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 21 de agosto de 2014 O Alcalde, Asdo.: Manuel Valeriano Alonso de León.
28/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública. Clave DH. V15.45730

BLESSING URTEAGA DICENTA de conformidade co artigo 245 do Regulamento do dominio público hidráulico, solicita autorización para o vertido por infiltración no terreo (cunca do río Xallas) dun caudal máximo de 78 m 3 /ano de augas residuais domésticas depuradas e dun caudal máximo de 2.649 m 3 /ano de augas residuais industriais depuradas, todas elas procedentes dun taller de substitución e reparación de pneumáticos asentado no Cruce Vello - A Pereira (t. m. Santa Comba). As augas residuais industriais xeradas nas instalacións como consecuencia do lavado de vehículos son recollidas e conducidas para o seu tratamento mediante un separador de hidrocarburos de 1.100 L de volume útil e 350 L de volume de decantación, 1,62 m de lonxitude, 0,96 m de anchura, 0,92 m de altura. As augas residuais industriais depuradas son vertidas inicialmente na cuneta no punto de coordenadas UTM: X=510.619; Y=4.759.289 (DATUM ETRS89), rematando a devandita cuneta no punto de coordenadas UTM: X=510.679; Y=4.759.141 (DATUM ETRS89). As augas residuais domésticas xeradas nas instalacións son depuradas mediante unha fosa séptica deseñada para 5 habitantes equivalentes e de dímensións 900 L de volume, 0,95 m de diámetro e 1,40 m de altura. As augas residuais domésticas depuradas son vertidas por infiltración no terreo (cunca do río Xallas) no punto de coordenadas UTM: X=510.626; Y=4.759.279 (DATUM ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados podan presentar as seas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 11 de agosto de 2014 O xefe da Área de Vertidos Asdo.: Manuel Morato Miguel
28/08/2014 | Administración LocalMunicipal
Teo
Delegación de Alcaldía

Res.568/14 De conformidade co previsto nos arts 23.2 da Lei 7/85, de 2 de abril, reguladora das bases do réxime local, e arts.44 e 47 do R. D. 2586/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, pola presente e tendo previsto ausentarme por mor de período vacacional entre os días 18 e 31 de agosto de 2014, RESOLVO: Primeiro.- Delegar en D. Alfredo Santiago Fernandez Gaytan Corsino, como primeiro tenente de alcalde, a totalidade das funcións que corresponden á Alcaldía, entre os días 18 e 31 de agosto de 2014, ámbolos dous incluidos. Segundo.- A delegación conferida poderá revocarse en calquera momento pola Alcaldía. Terceiro.- Notificar a presente resolución ó interesado, publicala no BOP e dar conta da mesma ao Pleno da Corporación na primeira sesión ordinaria que se celebre. Teo, 14 de agosto de 2014 O alcalde, A secretaria xeral, que dou fe Martiño Noriega Sánchez Virginia Fraga Díaz
28/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de agosto de 2014 da Xefatura Territorial da Coruña pola que se concede a autorización dunha instalación eléctrica no concello de Santiago de Compostela (Expediente IN407A 2014/4).

Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo Social: Avda. De Arteixo,171 15007 A Coruña Denominación: Anexo I ao proxecto de LMT DC Bargo-Fecha (expediente IN407A 04/141) Situación: Santiago de Compostela Características técnicas: - Liña de media tensión subterránea Bargo-Miramontes, a 20 kV, cunha lonxitude de 2,440 km, coa orixe en apoio de celosía existente na liña Bargo-Fecha (expediente 353/97) no tramo comprendido entre o CT Bargo (expediente 2782) e o CT Escaramuñas (expediente 117/95), en condutor tipo RHZ1-2OL-12/20 kV-3(1×240 AL), e final no apoio existente, na liña Fecha-Bargo (expediente 7288), situado no tramo entre o CT Miramontes (expediente 7288) e derivada ao CT Brins (expediente 7269). Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 19 de agosto de 2014 O xefe territorial Isidoro Martínez Arca
28/08/2014 | Administración LocalMunicipal
Cambre
Avocación de funcións

Esta alcaldía, con data do día 14 de agosto de 2014, ditou a Resolución número 1797/2014 que se transcribe a continuación: “Dona Susana Natalia Miriam Amparo Speirs Marfull, cuarta tenente de alcalde, declara que, por motivos persoais, non poderá exercer as súas funcións como concelleira delegada da Área de Urbanismo e Medio Ambiente, dende o día 18 ao 31 de agosto de 2014, ambos os dous incluídos, segundo o seu escrito rexistrado de entrada o día 13 de agosto de 2014, co número 0/6423. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da Área de Urbanismo e Medio Ambiente a prol da cuarta tenente de alcalde dona Rocío Vila Díaz. De conformidade co establecido no artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Susana Natalia Miriam Amparo Speirs Marfull dende o día 18 ao 31 de agosto de 2014, ambos os dous incluídos, a partir dos cales continuará no exercicio das funcións que lle foron delegadas pola Alcaldía segundo Resolución de data 17 de xuño de 2011. Segundo: Publicar esta resolución no Boletín Oficial da Provincia e dar conta ao Pleno na vindeira sesión que teña lugar. Cambre, 20 de agosto de 2014 O alcalde Manuel Rivas Caridad
20/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, de 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: REQUIRIMENTO DE DOCUMENTACIÓN OFICINAS DE ATENCIÓN AO PÚBLICO: A Coruña, 1 de agosto de 2014. O xefe do Servizo Justo Real Iglesias
20/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, de 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: RESOLUCIÓN EXPEDIENTE OFICINAS DE ATENCIÓN AO PÚBLICO: A Coruña, 1 de agosto de 2014. O xefe do Servizo Justo Real Iglesias
20/08/2014 | Administración LocalMunicipal
Zas
Edicto do padrón de habitantes

EDICTO Padrón de habitantes Conforme o procedemento do art.72 do Regulamento de poboación e demarcación territorial das entidades locais, no Servizo de Estadística estanse instruindo o expediente de baixa de oficio no padrón municipal de habitantes das persoas menores de idade relacionadas na lista que se adxunta. Resultando fallido o intento de notificación persoal dos interesados, procede, de conformidade co previsto no art.59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, a publicación do presente anuncio a fin de que no prazo de quince días, contados dende o seguiente a súa publicación, os representantes legais dos interesados nos procedementos poidan comparecer no Servizo de Estadística, sito no Concello, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que se estimen oportunas o interpoñer os recursos procedentes. Zas, 11 de agosto de 2014. O ALCALDE MANUEL MUIÑO ESPASANDÍN
20/08/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de vehículos

EDICTO DE CITACIÓN PARA A NOTIFICACIÓN DE EMBARGO DE VEHÍCULOS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para ser notificados, mediante comparecencia, durante o prazo e no lugar que logo se dirá, da DILIXENCIA DE EMBARGO DE VEHÍCULOS SEN APREHENSIÓN NIN COMPARECENCIA DO DEBEDOR OU O SEU REPRESENTANTE, ditada no curso dos expedientes administrativos de prema que lles afectan, incoados por esta Recaudación. PRAZO DA COMPARECENCIA: A comparecencia para recibir a notificación aludida haberá de producirse no prazo de QUINCE DÍAS NATURAIS, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas en r/ Franxa, 20-22 baixo, de luns a venres, en horario de 8 a 13 horas. A Coruña, a 12 de agosto do 2014. O xefe do Departamento de Recadación Asdo.: Emilio Antonio Álvarez Fachado
20/08/2014 | Administración LocalMunicipal
A Laracha
Baixa de oficio no padrón de habitantes

RESOLUCIÓN DA ALCALDÍA Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión de 23 de xullo de 2013, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do réxime xurídico das administracións públicas e do procedemento administrativo común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no padrón de habitantes. Polo anterior, RESOLVO: PRIMEIRO.–Dar de baixa a inscrición neste padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no padrón municipal de habitantes. SEGUNDO.–Publica-la presente resolución no taboleiro de anuncios desta Consistorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.–Estas baixas terán efecto na data na que esta resolución saia publicada no Boletín Oficial da Provincia. CUARTO.–Contra a presente resolución poderá interpoñer recurso contencioso-administrativo ante o Xulgado do Contencioso-Administrativo, no prazo de dous meses, contados a partir do día seguinte o da notificación do presente acordó. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 8 de agosto de 2014. Diante de min O alcalde O secretario Jose Manuel Lopez Varela Miguel Iglesias Martínez
20/08/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación de tramite de audiencia en procedementos de declaración de responsabilidade subsidiaria

EDICTO D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da apertura de trámite de audiencia en procedementos de declaración de responsabilidade subsidiaria, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 31 de julio de 2014 O xefe do Departamento de Recadación. D. Emilio A. Álvarez Fachado
20/08/2014 | Administración LocalMunicipal
Ferrol
Unidade de Contratación
Anuncio de formalización do contrato: “Contratación das obras segundo o proxecto de renovación da arteria de abastecemento na Rúa Alegre” (Expte.: PN 03004 14/23)

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: PN 03004 14/23 d) Dirección de Internet do perfil do contratante: http://www.ferrol.es (Sede electrónica/perfil do contratante) a) Tipo: contrato de obras b) Descrición: contratación das obras segundo o proxecto de “Renovación da arteria de abastecemento na Rúa Alegre” a) Tramitación: Urxente b) Procedemento: Negociado sen publicidade cun único criterio de valoración 4. Valor estimado do contrato: 199.996,69 euros (importe sen IVE). 5. Presuposto base de licitación. Importe neto: 199.996,69 euros. Importe total: 241.995,99 euros. (incluído o 21% de IVE). a) Data de adxudicación: 14/07/2014 b) Data de formalización do contrato: 28/07/2014 c) Contratista: Dragados, S. A. d) Importe ou canon de adxudicación: Importe neto: 197.596,73 euros. Importe total 239.092,04 euros (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 5 de agosto de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
20/08/2014 | Administración LocalMunicipal
Teo
Modificación usos complementarios autorizados polo planeamento nos sistemas locais de uso educacional

De conformidade co artigo 47.4 da Lei 9/2002, do 30 de decembro, de ordenación urbanística e protección do medio rural de Galicia, o Pleno da Corporación, na sesión ordinaria de 31 de xullo de 2014, co quórum da maioría absoluta do número legal dos seus membros, acordou ampliar ou diversificar os usos complementarios autorizados polo planeamento nos sistemas locais de uso educacional coa finalidade de incrementar as posibilidades de uso da dotación para actividades de carácter sociocultural, deportivo, asistencial, recreativo, servizos urbanos e de administración pública, de acordo co informe técnico incorporado ao expediente, e nas parcelas incorporadas no mesmo, remitir o acordo á Consellería competente en materia de urbanismo e ordenación do territorio e publicalo no Diario Oficial de Galicia e no BOP, facendo constar no anuncio a remisión á Consellería. O que se fai público para xeral coñecemento, facendo constar que o acordo foi remitido o día 5 de agosto á Consellería de Medio Ambiente, Territorio e Infraestruturas, atopándose o expediente no departamento de urbanismo do concello de Teo. Teo, a 6 de agosto de 2014 O alcalde Martiño Noriega Sánchez
20/08/2014 | Administración LocalMunicipal
Ferrol
Tesourería-Recadación
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, do 17 de decembro, xeral tributaria, ó obrigado tributario ou ó seu representante que a continuación se sinala, para que, compareza nas oficinas do servizo de recadación do Concello de Ferrol, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, O alcalde acctal., Angeles Gloria Huber Piccolo
20/08/2014 | Administración LocalMunicipal
Arzúa
Padrón da taxa de axuda no fogar mes de xullo

APROBACIÓN DO PADRÓN DA TAXA POLO SERVIZO DE AXUDA NO FOGAR Por resolución da Alcaldía de data 31 de xullo de 2014 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xullo de 2014. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado do Contencioso-Administrativo. Arzúa, 1 de agosto de 2014. Asdo.: José Luis García López Alcalde-presidente do Concello de Arzúa
20/08/2014 | Administración LocalMunicipal
Camariñas
Delegación de competencias

ASUNTO: DELEGACIÓN DE COMPETENCIAS De conformidade co previsto no artigo 51 do RD 2568/1986, do 28 de novembro, Regulamento de Organización, Funcionamento, e Réxime Xurídico das Entidades Locais, faise público que o Pleno do Concello na sesión ordinaria celebrada o día 28 de Xullo de 2014 delegou na Alcaldía a competencia para a aprobación do recoñecemento extraxudicial de crédito por importe de total 113.104,29 € financiado a través da modificación de crédito nº 11/2014 do orzamento da Corporación para o exercicio 2014, de entrar ésta en vigor, tal e como prevé o artigo 22.4 da Lei 7/1985, do 2 de Abril, Reguladora das Bases de Réxime Local. Camariñas, a 6 de Agosto de 2014 O Alcalde Asdo. Manuel V. Alonso de León
20/08/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS, contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: PROVIDENCIA DE PREMA OFICINAS DE ATENCIÓN AO PÚBLICO: A Coruña, 12 de agosto de 2014. O xefe do Servizo Justo Real Iglesias
20/08/2014 | Administración LocalMunicipal
Cambre
Urbanismo: notificación de expediente de orde de execución 21/139/11

En relación co expediente de orde de execución 21/139/11 e a resolución da concelleira delegada da Área de Urbanismo e Medio Ambiente número 1587/2014, por medio da presente e de acordo co artigo 59.5 da Lei 30/92, de réxime xurídico das administracións públicas e do procedemento administrativo común, ao non poder realizar a notificación no domicilio do interesado, procédese á súa práctica mediante anuncio no Boletín Oficial da Provincia para coñecemento dos interesados. Primeiro. –Ordenar a don Bandiougou Fontenlos Seidl que desbroce a finca sita en Os Picardos, Anceis, con referencia catastral 15017A084000640000ME, por canto que a mesma presenta abundante maleza de máis de 2-3 metros de altura, podendo constituír un risco para a propagación de incendios, de acordo co artigo 21.1 b) da Lei 3/2007, do 9 de abril, de prevención e defensa contra os incendios forestáis de Galicia. Segundo. –Que as devanditas medidas se leven a cabo polo interesado dentro do prazo de quince días naturais, contados a partir do día seguinte ó recibo da notificación da presente resolución, de acordo co artigo 22.3 da Lei 3/2007 citada. Terceiro. –Advertir ao interesado de que en caso de incumprimento dista orde de execución, a Administración municipal procederá á execución subsidiaria da mesma á súa costa, sen perxuizo de que se inicie o correspondente procedemento sancionador, de acordo co artigo 22.3 da Lei 3/2007 citada. Cuarto. –Dar conta da presente ó xefe da Policía Local e ó encargado de Servizos para que se vixíe o cumprimento da orde de execución e ó xefe da Sección de Servizos para que dispoña no seu caso dos medios materiais e persoais que foran precisos para a execución forzosa do ordenado. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdición contencioso-administrativa); todo isto sen perxuízo de que poida exercitar, de ser o caso, calquera outro que estime procedente. Cambre, 8 de agosto de 2014. A concelleira delegada da Área de Urbanismo e Medio Ambiente P. D. (R. A. n.º 1000/2011, do 17 de xuño) Asdo.: Rocío Vila Díaz
20/08/2014 | Administración LocalMunicipal
Ribeira
Notificación por comparecencia

ANUNCIO NOTIFICACIÓN POR COMPARECENCIA (ART.112 LXT) De conformidade co disposto no artigo 112 da Lei 58/2003, do 17 de decembro, xeral tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira. Pz. do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 30/12/2013 e publicado no BOP da Coruña do día 13/02/2014. RECURSOS Contra o presente acto poderá interpoñer recurso CONTENCIOSO ADMINISTRATIVO, ante o Xulgado do Contencioso- Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso- administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses, contados a partir do día seguinte a aquel en que se produza a desestimación presunta do recurso de reposición interposto. Riveira, a 5 de agosto de 2014. O ALCALDE Manuel Ruiz Rivas
20/08/2014 | Administración LocalMunicipal
Oleiros
Área Económica
Aprobación definitiva de modificación presupostaria núm.2014/MCPL01 de transferencia de créditos

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2014/MCPL01 sobre o orzamento do Concello de Oleiros correspondente ao exercicio 2014, de aprobación de transferencia de crédito por importe de 100.929,44 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.129, do 9 de xullo 2014, faise público que, despois de dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Oleiros, 5 de agosto de 2014. O alcalde Asdo.: Ángel García Seoane
20/08/2014 | Administración LocalMunicipal
Santiago de Compostela
Conta xeral

Formulada e rendida a Conta Xeral do Concello de Santiago de Compostela correspondente ao exercicio 2013 e ditaminada pola Comisión de Presidencia, Réxime Interior, Facenda e Especial de Contas en sesión de data 14 de agosto de 2014; de conformidade co disposto no artigo 212.3 do Real Decreto Lexislativo 2/2004, de 5 de marzo, do texto refundido da Lei Reguladora das Facendas Locais, exponse ao público xunto cos documentos xustificativos nos Servizos económicos do Concello (rúa Galeras,5) durante quince días hábiles, contados a partir do seguinte á publicación do presente anuncio no Boletín Oficial da Provincia durante os cales, e oito máis, os interesados poderán presenta-los reparos e observacións que estimen pertinentes. Santiago de Compostela, 14 de agosto de 2014 O CONCELLEIRO DELEGADO DE FACENDA Ramón Quiroga Limia
20/08/2014 | Administración LocalMunicipal
Vedra
Secretaría-Intervención
Delegación de funcións da Alcaldía

ANUNCIO Delegación de funcións da Alcaldía DECRETO DA ALCALDÍA (n.º 280/14) Do 18 ao 31 de agosto, ámbolos dous incluídos, disfrutarei das miñas vacacións anuais, e os días 2 e 3 de setembro estarei ausente do Concello por mor dunha viaxe fóra do termo municipal. En virtude do disposto nos artigos 23.3 da Lei 7/1985, do 2 de abril, reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por R. D 2568/1986, do 28 de novembro RESOLVÍN: Primeiro. –Delegar as funcións da Alcaldía na 4.ª tenente de alcalde, dona María Jesús Piñeiro Caldelas, dende o 18 ao 31 de agosto, e os días 2 e 3 de setembro. Segundo. –Notificar a presente resolución á tenente de alcalde. Terceiro. –Dar traslado aos servizos municipais para os efectos oportunos, así como ao Pleno municipal na primeira sesión que celebre. O alcalde A secretaria accidental Asdo.: Carlos Martínez Carrillo Asdo.: Mercedes Pereiras Caldelas
20/08/2014 | Administración LocalMunicipal
Fisterra
Aprobación definitiva presuposto mancomunidade comarca de Fisterra ano 2014

Quedando definitivamente aprobado o orzamento para o exercicio económico de 2014 desta Mancomunidade, por acordo adoptado en sesión de 1 de Xullo de 2014 en cumprimento do disposto no art.150.3 da Lei 39/1988, de 28 de decembro, faís público que o devandito orzamento ascende tanto en gastos como en ingrresos, á cantidade de Deazoito mil cento dez euros con sesenta céntimos (18.110,60 ), co seguinte resumo por capítulos: Na referida sesión tamén se acordou aproba-lo cadro de persoal da Mancomunidade que de conformidade co art.127 do Real Decreto 781/1986, de 18 de abril, se reproduce a continuación: Fisterra, a 5 de agosto de 2014.- O PRESIDENTE, José Manuel Traba Fernández.-.
20/08/2014 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Inspección de Tributos
Edicto de citación para a notificación de expedientes administrativos da Inspección de Tributos

ADMINISTRATIVOS DA INSPECCIÓN DE TRIBUTOS A Inspección de Tributos do Concello da Coruña intentou notificarlles por dúas veces aos suxeitos pasivos ou obrigados/as ao pagamento, por si ou a través da súa representación legal, os expedientes correspondientes. Dado que non foi posible, por resultar descoñecidos ou ausentes no seu domicilio, por medio do presente edicto e, de conformidade co disposto no art.112 da Lei 58/2003, do 17 de decembro, xeral tributaria, requírese ós obrigados tributarios que están relacionados no documento que se achega para ser notificados por comparecencia. Prazo da comparecencia: Os interesados ou seus representantes deberán comparecer no prazo máximo de quince días naturais, contados dende o día seguinte ó da publicación deste edicto no Boletín Oficial da Provincia. Transcorrido o dito prazo e de non comparecer, a notificación entenderase realizada a tódolos efectos legais dende o día seguinte ó do vencemento do prazo sinalado para comparecer. Lugar da comparecencia: Edificio de Servizos Económicos Municipais, Departamento de Inspección de Tributos Rúa da Franxa, 20-2.º 15001 - A CORUÑA Horario: de 8 a 14 horas, de luns a venres. A Coruña, 1 de agosto de 2014. Por delegación da Xunta de Goberno Local, O DIRECTOR DE FACENDA E ADMINISTRACIÓN PÚBLICA Martín González Rodríguez
20/08/2014 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións ditadas nos procedementos de recadación

EDICTO EDICTO DE CITACIÓN PARA A NOTIFICACIÓN DE RESOLUCIÓNS DICTADAS NOS PROCEDEMENTOS DE RECADACIÓN D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos procedementos de recadación que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 13 de agosto de 2014. O xefe do Departamento de Recadación Asdo.: Emilio Antonio Álvarez Fachado
20/08/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación CON-4/2014

Anuncio de licitación (CON-4/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-4/2014.2. Obxecto do contrato: xestión indirecta mediante concesión administrativa do servizo público de educación infantil de primeiro ciclo a prestar na escola infantil municipal do Agra do Orzán. Duración: A concesión terá unha duración de dez cursos escolares completos, excepto no primeiro curso (2014-2015), no que a prestación do servizo supeditarase á entrega do edificio en construción, finalizando 31 de agosto de 2024. O contrato poderá prorrogarse de forma expresa por mutuo acordo as partes, de cinco en cinco cursos escolares, ata un máximo de vinte cursos, incluíndo o periodo inicial e os seus prórrogas.3. Tramitación: ordinaria. Procedemento: aberto.4. Orzamento base de licitación: 137.091,84 € anuais (IVE exento, art.20. Un.9.º Lei 37/1992). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 6 de agosto de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
20/08/2014 | Administración LocalMunicipal
Narón
Intervención
Edicto de notificación por comparecencia

EDICTO NOTIFICACIÓN POR COMPARECENCIA Intentada sin éxito, aos interesados que a continuación se relacionan, a notificación das resolucións do concelleiro delegado de xestión presupostaria, publícase a presente notificación en cumprimento do establecido no artigo 59 apartado 5 Lei 30/1992, do 26 de novembro, de réxime xurídico das administracións públicas e do procedemento administrativo común e no artigo 112 da Lei 58/2003, do 17 de decembro, xeral tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, planta n.º 4 da Casa do Concello, praza de Galicia, 1 Narón, en horario de luns a venres de 8.30 a 13.00 horas. A comparecencia deberá producirse no prazo de 15 días naturais, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Contra o presente acordo, poderá interpoñerse recurso de reposición perante da Alcaldía, no prazo dun mes, contado a partir do día seguinte á publicación deste edicto, conforme o establecido nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro; ou recurso contencioso-administrativo, previsto no artigo 46 da Lei 29/1998, do 13 de xullo, reguladora da xurisdicción contencioso-administrativa, perante o Xulgado do Contencioso-Administrativo, con sede en Ferrol, no prazo de dous meses a partir do día seguinte da publicación deste edicto. No caso de presentar recurso de reposición, non poderá interpoñer o recurso contencioso- administrativo, ata que se resolva expresamente o de reposición ou se produza a desestimación presunta polo transcurso do devantido mes sen terlle notificado dita resolución expresa. Contra a resolución do recurso de reposición, poderá interpoñer recurso contencioso-administrativo perante o Xulgado do Contencioso-Administrativo no prazo de dous meses, se a resolución fose expresa, e de seis meses se esta fose presunta. Tamén poderá utilizar, non obstante, outros recursos se o estimase oportuno. A interposición do recurso non interrompe os prazos de ingreso. Narón, 12 de agosto de 2014. O alcalde José Manuel Blanco Suárez
20/08/2014 | Administración LocalMunicipal
Vimianzo
Anuncio de nomeamento de persoal eventual

Conforme á resolución da Alcaldía núm.958/2014, do 31 de xullo de 2014, faise público o nomeamento como persoal eventual de D. Yunier Pengcheng Del Corral Ezike, como secretario persoal da Alcaldía, en substitución de Juana Natividad Aranda Juni (en situación de baixa por maternidade), coas retribucións recollidas no vixente orzamento para o exercicio 2014, con efectos dende o 1 de agosto de 2014. Vimianzo, a 8 de agosto de 2014. O alcalde Manuel Antelo Pazos